《赠陕县薛偕主簿》
宋代·魏野

少年来作簿，英俊复谁如。
好事虽闻旧，能官不觉初。
耽忧因稼穑，废寢为诗书。
客恋门前住，民欣部内居。
亲科公舍竹，教种职田蔬。
异日厅应锁，清才本有馀。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。